stanford-oval/wikipedia huggingface dataset:
Venosa
Aiheesta muualla

Kuvia tai muita tiedostoja aiheesta Venosa Wikimedia Commonsissa
Potenzan maakunta
Abriola | Acerenza | Albano di Lucania | Anzi | Armento | Atella | Avigliano | Balvano | Banzi | Baragiano | Barile | Bella | Brienza | Brindisi Montagna | Calvello | Calvera | Campomaggiore | Cancellara | Carbone | Castelgrande | Castelluccio Inferiore | Castelluccio Superiore | Castelmezzano | Castelsaraceno | Castronuovo di Sant’Andrea | Cersosimo | Chiaromonte | Corleto Perticara | Episcopia | Fardella | Filiano | Forenza | Francavilla in Sinni | Gallicchio | Genzano di Lucania | Ginestra | Grumento Nova | Guardia Perticara | Lagonegro | Latronico | Laurenzana | Lauria | Lavello | Maratea | Marsico Nuovo | Marsicovetere | Maschito | Melfi | Missanello | Moliterno | Montemilone | Montemurro | Muro Lucano | Nemoli | Noepoli | Oppido Lucano | Palazzo San Gervasio | Paterno | Pescopagano | Picerno | Pietragalla | Pietrapertosa | Pignola | Potenza | Rapolla | Rapone | Rionero in Vulture | Ripacandida | Rivello | Roccanova | Rotonda | Ruoti | Ruvo del Monte | San Chirico Nuovo | San Chirico Raparo | San Costantino Albanese | San Fele | San Martino d’Agri | San Paolo Albanese | San Severino Lucano | Sant’Angelo Le Fratte | Sant’Arcangelo | Sarconi | Sasso di Castalda | Satriano di Lucania | Savoia di Lucania | Senise | Spinoso | Teana | Terranova di Pollino | Tito | Tolve | Tramutola | Trecchina | Trivigno | Vaglio Basilicata | Venosa | Vietri di Potenza | Viggianello | Viggiano
Glukosinolaatit

Glukosinolaatin perusrakenne. Sivuketju R vaihtelee eri yhdisteillä
Glukosinolaatit ovat orgaanisia yhdisteitä, jotka sisältävät typpeä ja rikkiä. Kasvit tuottavat niitä glukoosista ja eräistä aminohapoista. Niitä on melkein kaikissa Brassicales-lahkon kasveissa (kuten Brassicaceae, Capparidaceae ja Caricaceae), mutta myös rypälepuiden (Drypetes) suvun (heimo Putranjivaceae) kasveissa.
Koska glukosinolaatteja sisältävien  viljelyskasvien käyttö eläinten pääasiallisena rehuna on osoittautunut haitalliseksi, on risti­kukkaisiin kuuluvista viljelys­kasveista kuten rypsistä jalostettu lajikkeita, joissa on hyvin vähän glukosinolaatteja, esimerkiksi rypsi.
Glukosinolaatteihin kuuluu muun muassa sinigriini, joka aiheuttaa kypsennettyyn kukkakaaliin ja ruusukaaliin kitkeryyttä.
Suuria määriä glukosinolaatteja sisältävät kasvit ovat toisaalta kiinnostavia, sillä niistä saatuja aineita voidaan käyttää luontaisina tuhoeläinten torjujina ja niitä tutkitaan syövän hoidossa. Tunnetuin esimerkki on parsakaalin sulforafaani. Tätä tietoa ei kuitenkaan ole vahvistettu tieteellisesti. Kaalien suvun kasvit sisältävät runsaasti glukosinolaatteja, joita voidaan hydrolysoida myrosinaasi-entsyymin tai suolistoflooran avulla isotiosyanaateiksi, jotka alustavien koeputkitutkimuksien mukaan saattavat aiheuttaa soluja suojaavien entsyymien eritystä. Näiden havaintojen perusteella on aihetta arvioida parsakaalinversovalmisteen suojaavia vaikutuksia kliinisissä kokeissa naisille, joilla on rintasyöpäriski.
Glukosinolaateilla tiedetään olevan suurina annoksina myrkyllisiä vaikutuksia sekä ihmisille että eläimille.
Aiheesta muualla

Maatalouden tutkimuskeskuksen julkaisuja. Sarja A 90 : Kasviperäiset biomolekyylit - glukosinolaatit MTT
CODA-CERVA, Veterinary and Agrochemical Research Centre: Glucosinolates (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Glucosinolate
Käännös suomeksi
DisplayPort

| DisplayPort |
| --- | --- |
 DisplayPort-liitin ja kaapeli
Julkaisu:  2006
Kehittäjä:  Video Electronic Standards Association (VESA)
DisplayPort (DP) on digitaalinen näyttölaitteiden liitäntästandardi, joka määrittelee liittimen, kaapelin ja tiedonsiirron laitteiden välillä. Se on tarkoitettu käytettäväksi tietokoneen ja digitaalisen näyttölaitteen tai kotiteatterijärjestelmän kanssa. Sen kautta voidaan siirtää sekä kuvaa että ääntä. Ensimmäinen versio siitä julkaistiin 2006.
Sen kilpailijoita ovat HDMI sekä vanhemmat vain kuvaa siirtävät liitäntätyypit VGA ja tietokonenäytöissä käytettävä DVI.
DisplayPort on lisenssimaksuton standardi, jonka on kehittänyt Video Electronic Standards Association (VESA). Standardiin sisältyy kahden erilaisen kopiosuojausmenetelmän tuki. Standardin mukainen maksimiresoluutio on 16K. DisplayPort käyttää pakettipohjaista protokollaa kuten eräät muut tiedonvälityksen standardit kuten Ethernet, PCI Express, USB ja SATA.
Versiot > 1.0 ja 1.1

Ensimmäinen versio, 1.0 hyväksyttiin VESAssa 3. toukokuuta, 2006. ja versio 1.1a hyväksyttiin 2. huhtikuuta 2007.
DisplayPort 1.0 mahdollistaa tiedonsiirtonopeudet aina 8.64 Gbit/s 2-metrisessä kaapelissa. DisplayPort 1.1 mahdollistaa myös muut mediat, kuten valokuidun, mahdollistaen paljon pidemmän kaapeliyhteyden signaalin huononematta, vaikkakaan vaihtoehdot eivät ole standardoituja. Se sisältää myös HDCPn sisällönsuojauksen  DPCP (DisplayPort Content Protection) lisäksi.
Versiot > 1.2

DisplayPort versio 1.2 hyväksyttiin 22. joulukuuta 2009. Tärkein parannus oli kaistanleveyden kasvaminen, 17.28 Gbit/s High Bit Rate 2 (HBR2) toimintatilassa, joka mahdollisti paremman tarkkuuden (resoluution), suuremman virkistystaajuuden sekä lisää syvyyttä (bittejä) väreihin. Muihin parannuksiin kuului tuki usealle itsenäiselle videovirralle (ketjutettava liitäntä useammalle näytölle), laitetuki stereoskooppiselle 3D-kuvalle, kasvanut äänikanavan (AUX) kaistanleveys (1 Mbit/s ==>> 720 Mbit/s), lisää väriavaruuksia (xvYCC, scRGB ja Adobe RGB 1998) sekä yleinen aikakoodaus (Global Time Code - GTC,  alle 1 µs audio/video synkronointi). Myös Applen kehittämä, kannettaviin koneisiin ja muihin pieniin laitteisiin suunniteltu, Mini DisplayPort -liitin on yhteensopiva uuden standardin kanssa.
Versiot > 1.2a

DisplayPort versiossa 1.2a voi lisäominaisuutena olla VESAn Adaptive Sync. AMDn FreeSync hyödyntää DisplayPortin ominaisuuksia; FreeSync esiteltiin CES 2014 messuilla ja on myöhemmin ehdotettu VESAlle standardoitavaksi "muuttuva virkistystaajuus" ominaisuutena DisplayPort-standardiin.
Versiot > 1.3

DisplayPortin versio 1.3 julkaistiin 15. syyskuuta 2014. Tämä standardi kasvattaa tiedonsiirtokapasiteetin 32.4 Gbit/s (HBR2:  4* 5,4 Gbit/s  ==>> HBR3: 4* 8,1 Gbit/s), kättelyiden vaatima kaistanleveys poistettuna 25,92 Gbit/s. Tämä kaistanleveys mahdollistaa 5K-näytöt (5120×2880 px)  RGB -moodissa, ja UHD 8K television 7680×4320 (16:9, 33.18 megapikseliä) käyttäen 4:2:0 näytteistystä. Kaistanleveys mahdollistaa myös kaksi 4K-tietokonenäyttöä (3840×2160 kuvapistettä) 60 Hz virkistystaajuudella, 24-bit RGB-moodissa käyttäen "Coordinated Video" -ajoitusta, 4K stereo 3D-näytön, tai yhdistelmän 4K-näyttö ja USB 3.0 kuten on mahdollista DockPort-liitännässä. Uusi standardi mahdollistaa HDMI 2.0 yhteensopivan toimintamuodon HDCP 2.2 sisällön suojauksella. Se tukee myös VESAn näyttötietovirran pakkausta, joka käyttää visuaalisesti häviötöntä pienen latenssin algoritmia kasvattaakseen resoluutiota ja värisyvyyttä sekä vähentääkseen tehonkulutusta.
Versiot > 1.4 ja 1.4a

Embedded DisplayPort (eDP) 1.4 julkaistiin vuoden 2013 helmikuussa. Sen tarkkuus on 8K, eli 7680x4320 pikseliä, joka on sekä pysty- että vaakatasossa neljä kertaa täysteräväpiirtoa tarkempi.
VESA hyväksyi parannellun eDP 1.4a version 9. tammikuuta 2015. Päivitys tuo mukanaan paremman tiedostonsiirtonopeuden ja suuremman värisyvyyden sekä nopeamman virkistystaajuuden. Mukana on myös VESAn kehittämä Display Stream Compression (DSC) standardin versio 1.1.
Versiot > 2.0

DisplayPort 2.0 julkaistiin 26. kesäkuuta 2019.
Versiot > 2.1

DisplayPort 2.1 julkaistiin 17. lokakuuta 2022. DisplayPort 2.1a -versio julkaistiin 8. tammikuuta 2024.
Versiot > mDP

mini Display Port
Multi Stream Transport

Multi Stream Transport (MST) on menetelmä kytkeä useita näyttöjä joko ketjuttamalla (engl. daisy chain) tai keskittimen (engl. hub) avulla yhteen tietokoneen ulostuloporttiin. MST on lisätty ensimmäisenä DisplayPort 1.2:ssa.
Ketjuttamalla tietokone kytketään monitoriin A joka kytketään monitoriin B ja niin edelleen, jolloin näyttöresoluution ja kuvataajuuden vaatima kaista on rajoittava tekijä näyttöjen määrälle. Keskittimellä rajoittava tekijä on näytönohjaimen kaistanleveys.

mDP connector
Sandy Martin

| Sandy Martin |
| --- | --- |
 Martin vuonna 2011.
Henkilötiedot
Syntynyt: 9. tammikuuta 1950 (ikä 74) Yhdysvallat
Ammatti:  näyttelijä, ohjaaja, tuottaja, käsikirjoittaja
Näyttelijä
Taiteilijanimet:  Sandra Martin
Aktiivisena:  1977–
Merkittävät roolit:  Janice   (Baarikärpänen)   Selma Green   (Big Love)
Aiheesta muualla
Viralliset kotisivut
IMDb 
Elonet
Sandy Martin (s. 9. tammikuuta 1950) on yhdysvaltalainen näyttelijä, ohjaaja, käsikirjoittaja ja tuottaja.
Ura

Sandy Martin on toiminut ammattinäyttelijänä 15-vuotiaasta asti. Hän on esiintynyt yli 60 elokuvassa, joista tunnetuimpia ovat Baarikärpänen, Dynamiitti Napoleon, 48 tuntia ja Speed – Kuoleman kyydissä. Martin on näytellyt televisiossa muun muassa sarjoissa Elämää Philadelphiassa ja Big Love. Hän on ollut avustavana tuottajana elokuvissa Selena ja Gettysburgin taistelu.
Martin on toiminut teatterissa tuottajana, ohjaajana ja näyttelijänä. Hän ollut perustamassa New Yorkin teatteriyhtiöitä WPA Theatre ja Perry Street Theatre. Martin on sovittanut näytelmäkäsikirjoituksia.
Filmografia > Elokuvat

Perintö veitsenterällä (1977)
2076 Olympiad (1977)
The Gift of Love (1978) (tv-elokuva)
Golden Club (1978) (tv-elokuva)
Riemun ja murheen tulkki (1981) (tv-elokuva)
Oikeuden varjossa (1982) (tv-elokuva)
Kaikki Carolinen tähden (1982) (tv-elokuva)
48 tuntia (1982)
Carpool (1983) (tv-elokuva)
Neropatti (1985)
Suburban Beat (1985) (tv-elokuva)
Naisen kosto (1986)
Vendetta (1986)
Kenny Rogers as The Gambler, Part III: The Legend Continues (1987) (tv-elokuva)
Convicted: A Mother's Story (1987) (tv-elokuva)
Faijaksi vahingossa (1987) (tv-elokuva)
Baarikärpänen (1987)
Police Story: Cop Killer (1988) (tv-elokuva)
Little Girl Lost (1988) (tv-elokuva)
Puolustuskyvytön (1991)
China Moon (1994)
Speed – Kuoleman kyydissä (1994)
Syytteessä (1995) (tv-elokuva)
Kaikkien epäilysten yläpuolella (1995)
Female Perversions (1996)
On the Line (1997) (tv-elokuva)
Miljoonan dollarin tyttö (1997)
Guy (1997)
Krippendorfin heimo (1998)
They Come at Night (1998)
Jawbreaker – makea kuolema (1999)
Marlene (2000)
Stranger Inside (2001) (tv-elokuva, nimellä Sandra Martin)
Valomerkin jälkeen (2001)
Dynamiitti Napoleon (2004)
Adam & Steve (2005)
Hot Tamale (2006)
Speed Freaks (2008) (tv-elokuva)
The Great Buck Howard (2008)
Lower Learning (2008)
Parasomnia (2008)
Marley & Me (2008)
Kisses Over Babylon (2009) (lyhytelokuva)
My Suicide (2009)
Wake (2010)
Pickin' & Grinnin' (2010)
Annie in the Aisle of Irma (2010) (lyhytelokuva)
PSA: An Important Message from Women EVERYWHERE (2010) (lyhytelokuva)
Cooler (2011)
Ass Backwards (2011)
Low Grounds: The Portal (2011)
The New Life (2011)
Filmografia > Televisiosarjat

Lou Grant (1977, 1981) (2 jaksoa)
Kaz (1979) (1 jakso)
Sairaalan syke (1982) (1 jakso)
Hill Street Blues (1982, 1984) (3 jaksoa)
The Greatest American Hero (1982) (1 jakso)
Scarecrow and Mrs. King (1983) (1 jakso)
Viinitila Falcon Crest (1984) (1 jakso)
Night Court (1984, 1988) (2 jaksoa)
Matt Houston (1984) (1 jakso)
Hunter (1985) (1 jakso)
Hämärän rajamailla (1985) (1 jakso)
Fresno (1986) (lyhytsarja)
Jos huominen tulee (1986) (lyhytsarja)
Designing Women (1987) (1 jakso)
Santa Barbara (1988)
Matlock (1989) (1 jakso)
ABC Afterschool Specials (1990) (1 jakso)
Equal Justice (1991) (1 jakso)
Models Inc. (1994) (1 jakso)
Teho-osasto (1996, 2001) (2 jaksoa)
Avaruusluikkarit (1998) (1 jakso)
Vain yksi elämä (2000) (1 jakso)
C.S.I. (2001, 2008) (2 jaksoa)
NYPD Blue (2001) (1 jakso)
Strong medicine – Kovaa lääkettä (2003) (1 jakso)
The Division (2004) (1 jakso)
Ilman johtolankaa (2005) (1 jakso)
Täydelliset naiset (2005) (1 jakso)
C.S.I. New York (2005) (1 jakso)
Muodon vuoksi (2005) (1 jakso)
Elämää Philadelphiassa (2006–2010) (5 jaksoa)
Todistettavasti syyllinen (2007) (1 jakso)
Jericho (2007) (1 jakso)
Saving Grace (2007) (1 jakso)
Big Love (2007–2011) (10 jaksoa)
Kovan onnen kundi (2009) (1 jakso)
Tunteita ja tuoksuja (2009) (5 jaksoa)
Kasvottomat sotilaat (2009) (1 jakso)
Hot Sluts (2009) (1 jakso)
Weeds (2009) (1 jakso)
Svetlana (2010) (1 jakso)
Warren the Ape (2010) (1 jakso)
Aiheesta muualla

Sandy Martinin viralliset kotisivut (Arkistoitu – Internet Archive)
Sandy Martin Internet Movie Databasessa. (englanniksi)
Sandy Martin Elonetissä.
Sandy Martin TV.com-sivustolla[vanhentunut linkki]
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja 
Henkilöt:  Elonet
Basil al-Assad

| Basil al-Assad |
| --- | --- |

Henkilötiedot
Syntynyt: 23. maaliskuuta 1962 Damaskos, Syyrian toinen tasavalta
Kuollut: 21. tammikuuta 1994 (31 vuotta) Damaskos, Syyrian arabitasavalta
Ammatti:  insinööri
Sotilashenkilö
Palvelusmaa(t):  Syyrian arabitasavalta
Palvelusvuodet:  1983–1994
Komentajuudet:  42. erikoisjoukkojen rykmentti   12. panssaripataljoona   Syyrian arabitasavaltalaiskaarti
Sotilasarvo:   everstiluutnantti
Kunniamerkit:  Tasavallan sankari   Saladinin ritarikunta
Joukko-osasto:  2. erikoisjoukkojen rykmentti 14. maahanlaskudivisioona Tasavaltalaiskaarti
Basil al-Assad (arab: باسل الأسد, Bāsil al Assad; 23. maaliskuuta 1962 – 21. tammikuuta 1994) oli Syyrian presidentin Hafez al-Assadin vanhin poika ja tämän jälkeen presidenttinä toimineen Bašar al-Assadin isoveli. Häntä pidettiin yleensä isänsä seuraajaehdokkaana, mutta tämä suunnitelma ei koskaan toteutunut Basilin kuoltua auto-onnettomuudessa.
Nuoruus ja koulutus

Basil al-Assad oli syntynyt 23. maaliskuuta 1962. Hän oli koulutukseltaan insinööri ja sotatieteiden tohtori.
Vuonna 1988 haastattelussaan brittiläisen toimittajan Patrick Sealen kanssa al-Assad kuvaili lapsuutensa isäsuhdettaan näin: "Näimme isäämme harvoin kotona ja saattoi mennä hyvinkin kolme päivää ilman, että tuli vaihdettua sanaakaan hänen kanssaan. Me emme koskaan syöneet aamiaista yhdessä enkä muista, että olisimme edes koskaan lounastaneet yhdessä, tai no ehkä kerran tai pari valtiollisissa merkeissä. Perheenä tapasimme viettää kesäisin päivän tai kaksi Latakiassa, mutta silloinkin isä teki lähinnä töitä toimistossaan emmekä juuri nähneet häntä.."
Ura

Al-Assad sai laskuvarjojääkärin koulutuksen ja sijoitettiin erikoisjoukkoihin, joista vaihtoi panssarijoukkoihin opiskeltuaan Neuvostoliiton sotilasakatemioissa. Hän yleni nopeasti majuriksi ja tasavaltalaiskaartin prikaatinkomentajaksi. Hafez al-Assadin vakavan sairauden jälkeen vuonna 1984 Basil alkoi esiintyä isänsä seuralaisena eri vierailuilla.
Basil al-Assad tuli ensi kerran kansallisesti tunnetuksi vuonna 1987 menestyttyään alueellisesti kilparatsastuksessa. Baath-puolueen syyrialainen lehdistö oli jo pitkään hehkuttanut tätä "kultaisena ritarina" tämän ratsastustaidon takia. Al-Assad tunnettiin myös kiinnostuksestaan nopeita autoja kohtaan. Damaskoksen virkamiehet sanoivat, että Basil oli korruptoitumaton ja rehellinen. Hänen opettajansa ja ystävänsä kuvailivat häntä karismaattiseksi ja johtajaluonteiseksi.
Basil al-Assad nimitettiin presidentin turvallisuuspäälliköksi. Vuonna 1989 hän perusti Syyrian tietokoneseuran, jonka johtajaksi tuli myöhemmin hänen veljensä Bašar.
Alun perin presidentti Hafez al-Assadin seuraajasuosikki oli hänen pikkuveljensä Rifaat al-Assad, mutta tämä menetti asemansa yritettyään syrjäyttää koomassa olleen Hafezin vuonna 1984. Tämän tapahtuman jälkeen Basil al-Assad tuli kaavaillun seuraajan asemaan. Isä-Assad pyrki yhä selvemmin asettamaan Basilin seuraajakseen Syyrian presidenttinä 1990-luvun alkuvuosina. Viimeisimmästä vaalivoitostaan vuonna 1991 lähtien Hafez al-Assadiin oli viitattu julkisesti "Abu Basilina" eli Basilin isänä. Basil esiteltiin Euroopan ja arabivaltioiden johtajille ja hän ystävystyi Jordanian kuninkaan Husseinin lasten kanssa. Hänet esiteltiin myös Saudi-Arabian kuninkaalle Fahdille ja Libanonin eri uskonryhmien johtajille. Basil al-Assadilla on merkittävä rooli Libanonia koskevissa asioissa. Hän organisoi suurta julkisuutta saaneen korruptionvastaisen kampanjan hallinnossa, ja esiintyi usein täydellisesti koristellussa sotilasunivormussaan osoittaakseen hallinnon sitoutuneisuutta armeijaan.
Yksityiselämä

Al-Assadin kerrotaan puhuneen sujuvasti ranskaa ja venäjää. Vuodettujen amerikkalaisten diplomaattisähkeiden mukaan hänellä oli suhde libanonilaisen naisen kanssa, joka sittemmin avioitui libanonilaisen toimittajan ja kansanedustajan Gebran Tuenin kanssa.
Kuolema ja hautajaiset

Tammikuun 21. päivänä 1994 aikaisin aamulla al-Assad ajoi 240 kilometrin tuntivauhtia Mercedes-merkkisellä autollaan tiheässä sumussa Damaskoksen kansainväliselle lentokentälle lentääkseen Frankfurtiin, Saksaan, josta hänen oli tarkoitus jatkaa matkaa Alpeille hiihtämään. Hänen kerrotaan törmänneen kovaa vauhtia ilman turvavyötä liikenneympyrään ja menehtyneen välittömästi. Al-Assadin kyydissä oli hänen serkkunsa Hafiz Makhluf, joka vietiin onnettomuuden jälkeen sairaalahoitoon. Takapenkillä istunut autonkuljettaja säilyi vahingoittumattomana. Al-Assadin ruumis vietiin Al-Assadin yliopistolliseen sairaalaan. Hänet haudattiin Qardahaan Pohjois-Syyriaan samaan paikkaan, johon hänen isänsä myöhemmin haudattiin.
Kuoleman jälkeen

Basil al-Assadin kuoltua kaupat, koulut ja virastot olivat Syyriassa suljettuina kolme päivää. Samoin luksushotellit lopettivat tuoksi ajaksi alkoholin tarjoamisen. Al-Assad julistettiin "maan marttyyriksi, kansakunnan marttyyriksi ja sen nuorison symboliksi". Lukemattomia aukioita ja katuja nimettiin hänen mukaansa. Uusi kansainvälinen uimahallikompleksi, useat sairaalat, urheiluseurat, stadionit sekä sotilasakatemia ja Latakian kansainvälinen lentokenttä nimettiin hänen mukaansa. Al-Assadin patsas pystytettiin useisiin syyrialaiskaupunkeihin ja hänen kuvansa esiintyy Bašar al-Assadin hallintoa tukevissa mainostauluissa yhdessä isänsä ja veljensä kanssa. Sittemmin monet näistä monumenteista ja rakennuksista on tuhoutunut Syyrian sisällissodan aikana. Esimerkiksi Daraan Basil al-Assadin stadioni on sittemmin joutunut taisteluiden keskelle. Sen sijaan Basil al-Assadin kansainvälinen lentokenttä Latakiassa on edelleen toiminnassa ja sitä laajennetaan sekä parannellaan edelleen.
Kuoleman seuraukset

Al-Assadin kuolema johti siihen, että hänen vähemmän tunnettu pikkuveljensä Bašar al-Assad nousi seuraajaehdokkaaksi. Basil al-Assadin kuoleman aikoihin Bašar opiskeli silmätautioppia Lontoossa. Hafez Assadin kuoltua 10. kesäkuuta 2000 Bašar al-Assadista tuli Syyrian presidentti. Vallanvaihdoksen yhteydessä käytettiin iskulausetta "Basil, esimerkki: Bašar, tulevaisuus."
Al-Assadin kuva poliittisessa julisteessa.
Arvi Auvinen
Teoksia

Äiti, tv-näytelmä.    Yleisradio, TV-1 1968
Bunkkerikabaree, näytelmä.  1969
Konkurssi, tv-näytelmä.    Yleisradio, TV-1 1971
Reppumiehet, tv-näytelmä.    Yleisradio, TV-1 1972
On maista kaikista sittenkin, tv-näytelmä.    Yleisradio, TV-1 1972
Valkeat kädet, tv-näytelmä.    Yleisradio, TV-1 1973
Kulttuurisihteeri, tv-näytelmä.    Yleisradio, TV-2 1975
Olga Ryynänen ja byrokratia, radiokuunnelma   1974
Olga Ryynänen ja byrokratia, tv-näytelmä.   1975  (näytelmän kesäteatteriversio 1976)
Aapeli Kaukiaisen ylösnousemus, tv-näytelmä.    Yleisradio, TV-2 1976
Äksy isänmaan ystävä, tv-näytelmä.    Yleisradio, TV-2 1977
Aapeli Kaukiainen ja kadonnut sukupolvi, tv-näytelmä.    Yleisradio, TV-1 1977
Pian joku tulee, tv-näytelmä.    MTV 1977
Isi, miks ne vei multa peukalon?, tv-näytelmä.   MTV 1977
Rakastunut tonttu, lastenelokuva.   Yleisradio, TV-1, 1978
Kylymä tila, tv-näytelmä.    Yleisradio, TV-1 1979
Olga Ryynänen ja tonttijupakka, tv-näytelmä.    Yleisradio, TV-1 1980
Ruikonperän baari, tv-näytelmä.    MTV 1980-1981
Pielan kevät, tv-näytelmä.    Yleisradio, TV-1 1981
Kalakaveri, tv-näytelmä.    Yleisradio, TV-1 1981.
Katteellinen mies, tv-näytelmä.    Yleisradio, TV-1 1982.
Neljä ristiä, radiokuunnelma.   1982
Valistus on viritetty, tv-näytelmä.    Yleisradio, TV-2 1982
Isi ja äiti ovat ihan lähellä, 1983
Muistojen kulta, radiokuunnelma.   1985
Korpi-Motelli, 8-osainen tv-sarja.    Yleisradio, TV-2 1986
Elämän totuutta etsi, 4-osainen tv-sarja.   Yleisradio, TV-2 1990
Susrajan Antti, 4-osainen televisiosarja.   Yleisradio, TV-2 1991
Komisario Tirri rikoksen kynnyksellä, 6-osainen radiokuunnelmasarja.   1993
Teoksia > Esittämättömiä näytelmiä

Lettumäki, 1987
Ulla, Kunkku ja Runon Ruhtinas, 1995
Satulinna, 1995
Korpiprofeetan usko - Lööhkä-Puavo. Sen tiedän loistavan, 1996
Sota vai rauha Suomelle, 1997
Viime lempi : laulunäytelmä, 1998
Käynti Jasnaja Poljanassa, 1999
Petrus, 2006
Kattilaharju
Artikkeleita

Arvi Auvinen: Puolueet eivät kuole, Turun Sanomat 31.7.1997[vanhentunut linkki]
Arvi Auvinen: Fasismilla on monta muotoa, Turun Sanomat 5.1.1998[vanhentunut linkki]
Arvi Auvinen: Politiikan pinnallistuminen vie äänestysinnon, Turun Sanomat 3.3.1999[vanhentunut linkki]
Arvi Auvinen: Professori Niemi, onko pitänyt toppuutella festivaaleja?, Turun Sanomat 3.8.2000[vanhentunut linkki]
Arvi Auvinen: Voiko ooppera olla realismia, Turun Sanomat 27.8.2000[vanhentunut linkki]
Arvi Auvinen: Oli jo aikakin..., Turun Sanomat 18.10.2000 (Arkistoitu – Internet Archive)
Aiheesta muualla

Puhuvia koneita, Arvi Auvinen (käsikirjoitus/ohjaus), 1977, 1984  (Ylen Elävä Arkisto)
Kalle Holmberg: Taistojen tiellä, Arvi Auvinen (suunnittelu), 1972 (Ylen Elävä Arkisto)
Työnlaulajat: Köyhälistön laulu, Arvi Auvinen (suunnittelu), 1972 (Ylen Elävä Arkisto)
Ursula Rainion haastattelu, Arvi Auvinen (toimittaja), 1972 (Ylen Elävä Arkisto)
Markku Into uhoaa rokista, Arvi Auvinen (suunnittelu/ohjaus), 1972 (Ylen Elävä Arkisto)
Myö oomme kun luonnonlapset risukossa, Arvi Auvinen (suunnittelu/ohjaus), 1973, 2006 (Ylen Elävä Arkisto)
Pyhäjärvi-elokuva julkistettiin, Erkki Saarinen 28.7.1988 (Arkistoitu – Internet Archive)
Jorma Pihlava: Arvin arvo tunnetaan Turussa, Turun Sanomat 3.12.1997[vanhentunut linkki]
Jorma Pihlava: Elokuvamies keskittyy kirjoituskoneen kuljettamiseen, Turun Sanomat 3.12.1997[vanhentunut linkki]
Arvi Auvisen elokuvatuotanto läpivalaisussa, Turun Sanomat 1.4.1998[vanhentunut linkki]
Ylä-Savo elokuvakartalle - paluu entiseen loistoon?, Iisalmen Sanomat 26.8.2008[vanhentunut linkki]
Juhani Ahon Perhokerho ry - Puheenjohtajalta, Tärppi 02/2010
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO)
1822

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909